Ehdotus NEUVOSTON ASETUS Euroopan unionin ja Marokon kuningaskunnan välisessä voimassa olevassa kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta kyseisten sopimuspuolten kesken tehdyn pöytäkirjan mukaisten kalastusmahdollisuuksien jakamisesta /* COM/2013/0650 final - 2013/0317 (NLE) */





PERUSTELUT 1. EHDOTUKSEN TAUSTA Neuvoston antaman valtuutuksen mukaisesti[1] Euroopan komissio on aloittanut neuvottelut Marokon kuningaskunnan kanssa Euroopan yhteisön ja Marokon kuningaskunnan väliseen kalastuskumppanuussopimukseen liittyvän pöytäkirjan uusimiseksi. Neuvottelujen päätteeksi neuvottelijat parafoivat uuden pöytäkirjan luonnoksen 24. heinäkuuta 2013. Uusi pöytäkirja on voimassa neljä vuotta voimaantulostaan alkaen. Sopimuspöytäkirjan tärkein tavoite on tarjota Euroopan unionin aluksille kalastusmahdollisuuksia Marokon kuningaskunnan vesillä käytettävissä olevan ylijäämän rajoissa. Komissio on tukeutunut muun muassa ulkopuolisten asiantuntijoiden tekemän jälkiarvioinnin tuloksiin. Yleisenä tavoitteena on vahvistaa yhteistyötä Euroopan unionin ja Marokon kuningaskunnan välillä tavoitteena luoda kumppanuuspuitteet kestävän kalastuksen politiikan kehittämiselle ja Marokon kalastusalueen kalavarojen vastuuntuntoiselle hyödyntämiselle kummankin sopimuspuolen edun mukaisesti. Pöytäkirjassa määrätään eritoten kalastusmahdollisuuksista seuraavissa luokissa: – pohjoisen alueen pienimuotoinen pelaginen kalastus: 20 nuotta-alusta, – pohjoisen alueen pienimuotoinen kalastus: 35 pohjasiima-alusta, – eteläisen alueen pienimuotoinen kalastus: 10 alusta, siimat ja vapapyydykset, – pohjakalastus: 16 pohjasiima-alusta ja pohjatroolia, – tonnikalankalastus: 27 vapapyydysalusta, – teollinen pelaginen kalastus: saalismäärä 80 000 tonnia, 18 alusta. Olisi määriteltävä näiden kalastusmahdollisuuksien jakoperusteet jäsenvaltioiden kesken. Komissio ehdottaa näillä perustein, että neuvosto hyväksyy tämän asetuksen. 2. KUULEMISTEN JA VAIKUTUSTENARVIOINTIEN TULOKSET Sidosryhmiä kuultiin vuosia 2007–2011 koskevan pöytäkirjan arvioinnin yhteydessä. Myös jäsenvaltioiden asiantuntijoita kuultiin teknisissä kokouksissa. Kuulemisissa katsottiin, että Marokon kuningaskunnan kalastuspöytäkirja on syytä pitää voimassa. 3. EHDOTUKSEN OIKEUDELLINEN SISÄLTÖ Tämä menettely aloitetaan samanaikaisesti niiden menettelyjen kanssa, jotka liittyvät pöytäkirjan allekirjoittamisesta annettavaan neuvoston päätökseen ja pöytäkirjan tekemisestä annettavaan neuvoston päätökseen. 2013/0317 (NLE) Ehdotus NEUVOSTON ASETUS Euroopan unionin ja Marokon kuningaskunnan välisessä voimassa olevassa kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta kyseisten sopimuspuolten kesken tehdyn pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Neuvosto antoi 22 päivänä toukokuuta 2006 asetuksen (EY) N:o 764/2006[2] Euroopan yhteisön ja Marokon kuningaskunnan välisen kalastuskumppanuussopimuksen tekemisestä. (2) Euroopan yhteisö ja Marokon kuningaskunta ilmoittivat toisilleen 28 päivänä helmikuuta 2007, että Euroopan yhteisön ja Marokon kuningaskunnan välisen kumppanuussopimuksen voimaantuloa varten tarvittavat menettelyt on saatettu päätökseen[3]. (3) Kalastuskumppanuussopimuksen uusi pöytäkirja, jäljempänä ’uusi pöytäkirja’ parafoitiin 24 päivänä heinäkuuta 2013. Uudessa pöytäkirjassa unionin aluksille myönnetään kalastusmahdollisuuksia Marokon kuningaskunnan lainkäyttövaltaan kalastuksen osalta kuuluvilla vesillä. (4) Neuvosto hyväksyi […] uuden pöytäkirjan allekirjoittamisesta päätöksen …/2013/EU[4]. (5) Olisi määriteltävä jäsenvaltioiden kalastusmahdollisuuksien jakoperusteet uuden pöytäkirjan soveltamisajaksi. (6) Jos ilmenee, että uuden pöytäkirjan nojalla unionille myönnettyjä kalastusmahdollisuuksia ei käytetä täysimääräisesti, komissio ilmoittaa siitä asianomaisille jäsenvaltioille yhteisön kalastusaluksille myönnettävistä luvista kalastustoiminnan harjoittamiseksi yhteisön vesialueiden ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008[5] 10 artiklan 1 kohdan mukaisesti. Jos asianomainen jäsenvaltio ei vastaa neuvoston vahvistaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisellä ajanjaksolla. Neuvoston olisi vahvistettava kyseinen määräaika. (7) Tätä asetusta olisi sovellettava uuden pöytäkirjan soveltamisen alkamispäivästä, ON HYVÄKSYNYT TÄMÄN ASETUKSEN: 1 artikla 1. Euroopan unionin ja Marokon kuningaskunnan välisessä voimassa olevassa kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevassa kyseisten sopimuspuolten kesken tehdyssä pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti: Kalastusluokka || Alustyyppi || Jäsenvaltio || Lisenssien määrä tai kiintiö Pohjoisen alueen pienimuotoinen pelaginen kalastus || Nuotta-alukset < 100 GT || Espanja || 20 Pohjoisen alueen pienimuotoinen kalastus || Pohjasiima-alukset, <40 GT || Espanja || || Portugali || || Pohjasiima-alukset, ≥40 GT<150 GT || Portugali || 3 Eteläisen alueen pienimuotoinen kalastus || Siima-alukset ja vapapyydysalukset < 80 GT || Espanja || 10 Pohjakalastus || Pohjasiima-alukset || Espanja || || Portugali || || Troolarit || Espanja || || Italia || Tonnikalan kalastus || Vapapyydysalukset || Espanja || 23 || Ranska || 4 Teollinen pelaginen kalastus || 80 000 tonnia vuodessa, enintään 10 000 tonnia kuukaudessa koko laivaston osalta, paitsi elokuusta lokakuuhun, jolloin saaliiden enimmäismäärä nostetaan 15 000 tonniin Alusten, joilla on lupa kalastaa, jakautuminen: 10 vetoisuudeltaan yli 3 000 GT:n alusta 3 vetoisuudeltaan 150–3 000 GT:n alusta 5 vetoisuudeltaan alle 150 GT:n alusta || Saksa || t || Liettua || t || Latvia || t || Alankomaat || t || Irlanti || t || Puola || t || Yhdistynyt kuningaskunta || t || Espanja || t || Portugali || t || Ranska || t 2. Asetusta (EY) N:o 1006/2008 sovelletaan rajoittamatta Euroopan yhteisön ja Marokon kuningaskunnan välisen kalastuskumppanuussopimuksen soveltamista. 3. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan mukaisesti huomioon minkä hyvänsä muun jäsenvaltion kalastuslupahakemukset. 4. Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä sopimuksen mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, ettei kaikkia kalastusmahdollisuuksia ole käytetty. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan pöytäkirjan voimaantulopäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Neuvoston päätös N:o 6486/1/11 REV 1, 18.2. 2011. [2] Neuvoston asetus (EY) N:o 764/2006, annettu 22 päivänä toukokuuta 2006, EUVL L 141, 29.5.2006, s. 1. [3] EUVL L 78, 17.3.2007, s. 31. [4] EUVL C … [5] EUVL L 286, 29.10.2008, s. 33.